ԲիԲիՍի-ի համաձայն, այցը պակաս իրարանցում չի առաջացրել նաև ԱՄՆ-ում։ Կոնգրեսում հարց է բարձրացվել՝ արդյո՞ք զույգը Միացյալ Նահանգների կառավարության արտոնությունն ուներ Կուբա այցելելու համար։ Խնդիրն այն է, որ ամերիկացիներին արգելված է մեկնել Կուբա ու փող ծախսել այնտեղ, քանզի դա համարվում է օգնություն վարչակազմին։ Կուբա մեկնելու համար ԱՄՆ քաղաքացիները հատուկ թույլտվություն պետք է ստանան կառավարությունից։ Սա Կուբայի նկատմամբ տնտեսական էմբարգոյի մաս է։